b"\n_START_ARTICLE_\nLlu\xc3\xads de Portugal i d'Arag\xc3\xb3\n_START_SECTION_\nOr\xc3\xadgens familiars\n_START_PARAGRAPH_\nNasqu\xc3\xa9 el 3 de mar\xc3\xa7 de 1506 sent el quart fill del rei Manuel I de Portugal i la seva segona esposa Maria d'Arag\xc3\xb3. Per l\xc3\xadnia materna descendia dels Reis Cat\xc3\xb2lics i fou germ\xc3\xa0 dels reis Joan III i Enric I. Fou nomenat duc de Beja i general del regne per a esdevenir prior de l'Orde de Sant Joan de Jerusalem, participant en la Jornada de Tunis en 1535 al costat de l'emperador Carles V.\n_START_SECTION_\nDescendents\n_START_PARAGRAPH_\nDe la seva relaci\xc3\xb3 amb la jueva, posteriorment conversa, Violant G\xc3\xb3mez nasqu\xc3\xa9 el 1531 un fill, Antoni de Portugal, que posteriorment fou legitimitat._NEWLINE_Antoni es convert\xc3\xad en un dels demandants al tron despr\xc3\xa9s del desastre de la batalla d'Alcazarquivir on mor\xc3\xad el rei Sebasti\xc3\xa0 I de Portugal aix\xc3\xad com a la mort sense successors directes del seu oncle Enric I de Portugal. Aix\xc3\xad Antoni de Portugal es convert\xc3\xad en rei de Portugal durant 60 dies el 1580 amb el nom d'Antoni I de Portugal._NEWLINE_L'infant Llu\xc3\xads de Portugal, per\xc3\xb2, mor\xc3\xad el 27 de novembre de 1555 a Lisboa, abans d'aquests fets."